**Descrierea probelor de admitere pentru programele de licență**

**Pedagogia Învățământului Primar și Preșcolar, în limba română,**

**Sesiunea Septembrie 2025**

Examenul de admitere la programele de studii Pedagogia Învățământului Primar şi Preșcolar, în limba română (învățământ cu frecvență și ID) va cuprinde probele de aptitudini, eliminatorii: desen, muzică, ed. fizică, dicție și proba de concurs (limba română și matematică).

**PROBE DE APTITUDINI *( desen, muzică, educație fizică, dicție)***

1. **MUZICĂ:**

Proba de aptitudini muzicale

* Interpretarea unei piese\* aleasă de comisie, din cele trei pregătite de candidat
* Intonarea Gamei Do major, ascendent și descendent
* Reproducerea unor motive ritmice (2-4 măsuri), executate de un membru al comisiei.

\*candidatul trebuie să pregătească minimum trei piese care să aparțină folclorului copiilor, fiecare dintre ele având cel puțin 2 strofe.

1. **DESEN:**

* Se va realiza un desen cu trei obiecte, stabilite de comisie.

MATERIALE NECESARE pentru proba de desen:

- bloc de desen A3

- creioane grafit ( B2- B8)

- creioane pastel

- ascuțitoare

- gumă de șters, gumă plastică

1. **SPORT:**

* Realizarea unor exerciții fizice la comanda examinatorului.

1. **DICȚIE:**

* Exercițiu de dicție. Lecturarea cu voce tare a unui fragment de text la prima vedere. Se recomandă și pregătirea unei poezii, care să poată fi recitată în fața comisiei.

**PROBA DE CONCURS** se suţine în scris, timp de 90 minute, și va consta:

**A.** într-un test grilă, cuprinzînd 17 itemi cu alegere multiplă (un singur răspuns corect), 10 din disciplina *Limba română* și 7 itemi din disciplina *Matematică*

**B.** realizarea unui text argumentativ, pe o temă dată.

Testul grilă de ***Limba română*** va avea ca tematică:

1. Fonetica limbii române

2. Vocabularul limbii române

3. Morfosintaxa claselor lexico-gramaticale

4. Subordonate circumnstanțiale si noncircumnstanțiale

Testul grilă de ***Matematică*** va avea ca tematică:

1. Mulțimi de numere. Mulțimea numerelor naturale. Mulțimea numerelor întregi. Mulțimea numerelor raționale. Mulțimea numerelor iraționale.
2. Ecuații, inecuații și sisteme de ecuații. Probleme care se rezolvă cu ajutorul ecuațiilor și sistemelor de două ecuații cu două necunoscute.
3. Elemente de organizare a datelor.
4. Elemente de geometrie în plan și în spațiu.

***NOTĂ:***

*- Probele de aptitudini sunt eliminatorii. Fiecare probă se apreciază cu* ***ADMIS*** *sau* ***RESPINS.***

*- Un candidat respins la una din probele eliminatorii, nu va mai putea participa la proba scrisă.*

*- Candidaţii absolvenţi de liceu pedagogic – profil pedagogic (cu diplomă de* ***învăţător/educatoare****) sunt exceptaţi de la probele de aptitudini*.

# - *Candidatii care au susținut în vară probele eliminatorii și le-au promovat, fără a fi declarați admiși, pot să susțină în toamnă numai proba scrisă de concurs, fără repetarea probelor eliminatorii.*